Tiltale for at have stjålet smykker til en samlet værdi 166.800 kr. jf. straffelovens § 276
Ret: Retten i Lyngby (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

Retten i Lyngby

Udskrift af dombogen

D O M

afsagt den 20. august 2015

Rettens nr. 1-1646/2015
Politiets nr. 0900-75584-00284-14

Anklagemyndigheden
mod
Tiltalte
CPR nr. (Født 1977)

Der har medvirket domsmænd ved behandlingen af denne sag.

Anklageskrift er modtaget den 30. april 2015.

Tiltalte er tiltalt for overtrædelse af straffelovens § 276 ved den
17. december 2014 om aftenen fra Forurettedes bolig Adresse, i
Lyngby, hvor han indfandt sig som hjemmehjælper for Lyngby
Taarbæk Kommune at have stjålet smykker, herunder et
rødguldsarmbånd og kædearmbånd i guld, alt til en samlet værdi
på 166.800 kr.

Påstande

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Anklagemyndigheden har påstået, at tiltalte skal betale 154.000
kr. i erstat-ning

Tiltalte har bestridt erstatningspligten og kravets størrelse.

Sagens oplysninger

Der er afgivet forklaring af tiltalte og af vidnerne Forurettede,
Vidne 1 og Vidne 2.

Forklaringerne er lydoptaget.

Tiltalte er tidligere straffet ved udeblivelsesdom af 5. maj 2009
for overtræ-delse af straffelovens § 276.

Std 75284



side 2

Tiltalte har om sine personlige forhold forklaret, at han er
svensk statsborger, men bosiddende i Danmark siden 2008, hvor
han har haft fast arbejde og bo-pæl. Han er gift, men har ingen
børn.

Rettens begrundelse og afgørelse

Retten lægger efter bevisførelsen, herunder navnlig forklaringen
fra Forurettede, til grund, at hun på et tidspunkt mellem den 12.
december 2014 og den 19. december 2014 fik stjålet smykker af
en betydelig værdi, og at smykkerne var opbevaret i en skuffe i
hendes soveværelse.

I den anførte periode havde en række personer, herunder tiltalte,
adgang til og var på besøg i Forurettedes lejlighed, men retten
lægger efter Forurettedes meget troværdige og detaljerede
forklaring til grund, at det alene var tiltalte, som ikke var under
hendes indgående opsyn under hele besøget.

Under en efterfølgende ransagning i tiltaltes lejlighed fandt
politiet nogle smykker, som i udformning og kendetegn svarede
overens med smykker, som blev stjålet fra Forurettedes
lejlighed.

Tiltalte har ikke kunnet give en troværdig forklaring om
baggrunden for, at sådanne smykker befandt sig i hans lejlighed,
og navnlig hans forklaring om, at kædearmbåndet i guld af en
ganske betydelig værdi skulle være købt på et loppemarked i
Sverige for cirka 400 - 500 svenske kroner, har fremstået helt
utroværdig.

Det er derfor bevist, at tiltalte er skyldig i overensstemmelse
med den rejste tiltale, idet retten dog alene finder det bevist, at
smykkerne havde en ukendt, men betydelig, værdi.

Straffen fastsættes til fængsel i 60 dage, jf. straffelovens § 285,
stk. 1, jf. § 276.

Straffen skal ikke fuldbyrdes, hvis tiltalte overholder den
betingelse, som er angivet nedenfor, jf. straffelovens § 56, stk.
2.

Retten har lagt vægt på karakteren og omfanget af
overtrædelsen, herunder at der var tale om tyveri af betydelige
værdier, og at det blev forøvet på Forurettedes bopæl under
udøvelse af tiltaltes arbejde som hjemmehjæl-per. I formildende
retning har retten lagt vægt på, at tiltaltes forstraf ligger langt
tilbage i tid og var af begrænset karakter samt oplysningerne om
tiltal-tes personlige forhold.



Retsformanden henskød erstatningskravet til eventuelt civilt
søgsmål.

Thi kendes for ret:



side 3

Tiltalte skal straffes med fængsel i 60 dage.

Straffen skal ikke fuldbyrdes, hvis tiltalte overholder følgende
betingelse:

1. Tiltalte må ikke begå noget strafbart i en prøvetid på 2 år fra endelig
dom.

Tiltalte skal betale sagens omkostninger.

Dommer